Ragdi F. Daye inggih punika salah satunggaling sastrawan Indonésia ingkang miyos wonten ing Solok, Sumatra Kulon ing tanggal 11 Novèmber 1981. Ragdi F. Daye inggih punika sandhi asma saking nama aslinipun Ade Efdira. Ragdi inggih lulusan saking Jurusan Sastra Indonesia, ing Fakultas Sastra Universitas Andalas, Padang. Sapunika, piyambakipun aktip wonten ing Forum Lingkar Pena Provinsi Sumbar lan wonten ing Komunitas Ilalang Senja.

Biografi 
Kala rumiyin, Ragdi sampun naté sinau ing tingkat sekolah dhasar ngantos SMA ing kitha lairipun, inggih ing Solok. Lajeng, piyambakipun nerasaken sekolah ing Unicersitas Andalas, Padang.
Asiling seratanipun sampun kathah ingkang kapacak wonten ing sadhengah médhia massa kados ta ing Singgalang, Padang Ekpres, Haluan, Mimbar Minang, Annida, Aulia, Minggu Pagi, saha ing sadhengah médhia kampus.
Ragdi F. Daye ugi aktip wonten ing sapérangan golongan dhisusi sastra lan panyerata, kados ta ing Forum Lingkar Pena (FLP) Sumbar dados ketua lan wonten ing Komunitas Ilalang Senja, Padang.
Ragdi utawi ingkang asring dipunsebat bang Ade punika gadhah kathah pengalaman ing babagan seratan. Namanipun misuwur sasampuniun piyambakipun saged dados juwara ing Lomb Menulis Cerpen tingkat nasional ingkang dipunadani déning Majalah Annida ing taun 1999. Piyambakipun kalebet salah satunggaling panulis ingkang misuwur saking ranah Minangkabau.

Asiling Karya 
Tuladha asiling karya ingkang sampun naté dipunasilaken déning Ragdi inggih kados ta puisi:
 Puisi “Sungai Ibu”
 Cerpen “Rahim yang Mengalirkan Sungai – sungai ke Laut”
 Puisi “Bertahanlah!”
 Puisi “Ada Noda Tinta di Pipimu”
 Cerpen “Bibir Pak Gur Bengkok”
 Puisi “Kolam di Laman Belakang”
 Cerpen “Pahlawan”
 cariyos kanggé lare “Seekor Ikan yang Sedih”
 Puisi “Ziarah tidur”
 Cerpen “Perempuan Bawang dan Lelaki Layu”

Prestasi 
 Juara II Lomba Menulis Cerita Pendek Islami (LMCPI) IV Annida, 1999
 3 Terbaik Lomba Penulisan Cerpen Gravitasi II Sastra Unand, 2001
 Juara III Sayembara Penulisan Puisi Dewan Kesenian Sumatera Barat, 2005
 Juara III Lomba Penulisan Cerpen Yasmin Akbar Sastra Unand, 2005
 Juara Harapan I Lomba Puisi Online V tingkat Sumatera, 2005
 Juara I Lomba Menulis Cerpen Sastra Harian Singgalang (2005)
 Puisinya masuk dalam antologi puisi Sumbar 2005 Dua Episode Pacar Merah

Cathetan suku 

Sastrawan Indonésia